Det har været et særligt år for Hjørring Revyen. Det er godt nok ikke så usædvanligt, at revyen endnu engang har spillet for fulde huse, men det var sidste sæson, hvor publikum kunne lade latteren runge i Vendelbohus. Fra næste sæson flytter Hjørring Revyen nemlig til det nye Vendsyssel Teater, og det bliver med en nykåret prisvinder i spidsen. Ved det store revyshow, Revyernes Revy søndag aften modtog revydirektør og kapelmester Henrik 'Baloo' Andersen nemlig fin hæder, da han blev kåret som Årets Revykomponist 2017. Det skete i konkurrence med James Price fra Cirkusrevyen og Mickey Pless fra Nykøbing Falster-revyen. Hjørring Revyen er i øvrigt nomineret til prisen for Årest Revy ved TV2 Charlies RevyGalla, der finder sted 27. august i Cirkusbygningen i København.
Ved Revyernes Revy, er Henrik 'Baloo' Andersen blevet kåret til årets revykomponist 2017.